PLANB คาดกำไรไตรมาส 4/61ทำสถิติสูงสุดใหม่แนะซื้อเป้า 8.00 บาท
PLANB คาดกำไรไตรมาส 4/61ทำสถิติสูงสุดใหม่แนะซื้อเป้า 8.00 บาท
25 ม.ค. 2562

บล.เคทีบี (ประเทศไทย) ระบุในบทวิเคราะห์วันนี้(25ม.ค.) ว่า บริษัท แพลน บี มีเดีย จำกัด (มหาชน) หรือ PLANB คาดกำไรสุทธิไตรมาส4/61ทำสถิติสูงสุดใหม่ที่ 191 ล้านบาท ขยายตัว 116%เทียบช่วงเดียวกันของปีก่อน, 7%เทียบไตรมาสก่อนหน้าหนุนโดยรายได้ที่ขยายตัวโดดเด่นอยู่ที่ 1,090 ล้านบาท (+41% เทียบช่วงเดียวกันของปีก่อน) และ Gross profit margin อยู่ที่ 35.7% จาก Utilization rate ปรับตัวดีขึ้น อยู่ที่ 77% จาก High season
ปรับประมาณการกำไรสุทธิปี 2018- 19 ขึ้น 3.4% และ 2.6% อยู่ที่ 661 และ 883 ล้านบาท ตามลำดับ สะท้อนแนวโน้มของกำไรสุทธิไตรมาส4/61และการขยาย capacity ที่สูงกว่าที่เราคาดการณ์เดิม เราคงคำแนะนำ “ซื้อ” ที่ราคาเป้าหมายปี 2019 ที่  8.00 บาท อิง DCF (WACC 9.3%, TG 3.4%) เรามองว่า OOH media ยังมีโอกาสขยายตัวอีกมาก ทั้งนี้ PLANB ยังคงเป็น Top pick กลุ่มมีเดีย เรามองว่า PLANB ยังได้ประโยชน์จากการเลือกตั้งและเศรษฐกิจไทยที่เติบโตดี เป็นหนึ่งใน Domestic play ที่เติบโตโดดเด่น